На основу члана 36 став 3 и 4 и члана 39 Закона о јавним предузећима („Службени гласник РС“ број 15/16) ), члана 32 , став 1 , тачка 9 Закона о локалној самоуправи ( „ Службени гласник РС“ , број 129/07, 83/14-др. закон и 101/2016-др. закон) и члана 39 , став 1 , тачка 10 Статута општине Ражањ ( „ Службени лист општине Ражањ“ , број 9/08 , 3/11 и 8/12, 4/14 и 6/16), Скупштина општине Ражањ , на седници одржаној дана 23.11.2017 године, донела је и објављује,

ЈАВНИ КОНКУРС

ЗА ИЗБОР ДИРЕКТОРА ЈАВНОГ ПРЕДУЗЕЋА „ПУТЕВИ РАЖАЊ“

***Подаци о јавном предузећу***: Јавно предузеће „Путеви Ражањ, ПИБ: 109364985, матични број:21169137 седиште улица Новоражањска број 14, 37215 Ражањ. Претежна делатност: 42.11-Изградња путева и аутопутева.

***Радно место***: директор Јавног предузећа „Путеви Ражањ“, улица Новоражањска број 14. Директора Јавног предузећа „Путеви Ражањ“ именује Скупштина општине Ражањ на период од четири године, на основу спроведеног јавног конкурса. Директор предузећа заснива радни однос на одређено време.

***Послови директора:*** представља и заступа јавно предузеће, организује и руководи процесом рада, води пословање јавног предузећа, одговара за законитост рада јавног предузећа, предлаже дугорочни и средњорочни план пословне стратегије и развоја и одговоран је за њихово спровођење, предлаже годишњи, односно трогодишњи програм пословања и одговоран је за њихово спровођење, предлаже финансијске извештаје, извршава одлуке надзорног одбора, бира извршне директоре, бира представнике јавног предузећа у скупштини друштва капитала чији је једини власник јавно предузеће, закључује уговоре о раду са извршним директорима, у складу са законом којим се уређује радни однос, доноси акт о систематизацији и врши друге послове одређене законом, оснивачким актом и статутом јавног предузећа.

***Услови за именовање дитектора:***

1. да је пунолетно и пословно способно лице;

2. да има стечено високо образовање из научне области економског, правног, грађевинског или саобраћајног смера на основним у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;

3. да има најмање пет година радног искуства на пословима за које се захтева високо образовање из тачке 2;

4. да има најмање три године радног искуства на пословима који су повезани са пословима јавног предузећа „Путеви Ражањ“;

5. да познаје област корпоративног управљања;

6. да има радно искуство у организовању рада и вођења послова;

7. да није члан органа политичке странке, односно да му је одређено мировање у вршењу функције у органу политичке странке;

8. да није осуђивано на казну затвора од најмање шест месеци;

9. да му нису изречене мере безбедности у складу са законом којим се уређеују кривична дела, и то:

* Обавезно психијатријско лечење и чување у здравственој установи;
* Обавезно психијатријско лечење на слободи;
* Обавезно лечење наркомана;
* Обавезно лечење алкохоличара;
* Забрана вршења позива, делатности и дужности.

***Место рада:*** Ражањ, улица Новоражањска број 14.

***У изборном потупку проверавају се:***

- Стручна оспособљеност стечена високим образовањем и стручна оспособљеност стечена радним искуством проверавају се увидом у податке;

- Знања из чл. 3. ст. 2. Уредбе о мерилима за именовање директора јавног предузећа („Службени гласник РС“, број 65/16) проверавају се усмено,

- Знање страног језика проверава се писмено,

- Познавање рада на рачунару проверава се практичним радом –симулацијом;

- Вештине из чл. 3. став 3. Уредбе о мерилима за именовање директора јавног предузећа („Службени гласник РС“, број 65/16) проверавају се писмено.

Стручна оспособљеност, знања и вештинеоцењују се у складу са Законом о јавним предузећима („Службени гласник“ РС број 15/16 и Уредбом о мерилима за именовање директора јавног предузећа („Службени гласник РС“, број 65/16), а поступак спроводи Комисија за спровођење конкурса за именовање директора јавног предузећа „Путеви Ражањ“, именована Решењем Скупштине општине Ражањ.

***Рок за подношење пријава:*** пријава на јавни конкурс за избор директора јавног предузећа подноси се у року од 30 дана од дана објављивања овог конкурса у „Службеном гласнику Републике Србије“.

***Пријава на јавни конкурс садржи:*** име и презиме кандидата, датум и место рођења, адресу становања, податке о образовању, податке о врсти и дужини радног искуства са кратким описом послова на којима је кандидат радио до подношења пријаве на јавни конкурс и одговорности на тим пословима, податке о стручном усавршавању и податке о посебним областима знања.

***Докази који се прилажу уз пријаву на јавни конкурс:***

1. Извод из матичне књиге рођених;

2. уверење о држављанству;

3. доказ о пословној способности (потврда Центра за социјални рад);

4. диплома о стеченом високом образовању;

5. исправе којима се доказује радно искуство (потврде или други акти из којих се доказује да има најмање пет година радног искуства на пословима за које се захтева условом дефинисано високо образовање)

6. исправе којима се доказује радно искуство на пословима који су повезани са пословима јавног предузећа (потврде или други акти из којих се види да лице има најмање три године радног искуства на пословима који су повезани са пословима јавног предузећа);

7. исправе којима се доказује да лице има радно искуство у организовању рада и вођењу послова (потврде или други акти из којих се доказује да лице има радно искуство у организовању рада и вођењу послова);

8. изјава лица дата под материјалном и кривичном одговорношћу да није члан органа политичке странке, односно да му је одређено мировање у вршењу функције у органу политичке странке оверена код јавног бележника (изузетно у градовима и општинама у којима нису именовани јавни бележници, изјава може бити оверена у основним судовима, судским јединицама, пријемним канцеларијама основних судова, односно општинским управама као поверени посао).

9. уверење надлежног органа да лице није осуђивано на казну затвора од најмање шест месеци;

10. уверење надлежног органа да му нису изречене мере безбедности у складу са законом којим се уређују кривична дела и то:

* Обавезно психијатријско лечење и чување у здравственој установи;
* Обавезно психијатријско лечење на слободи;
* Обавезно лечење наркомана;
* Обавезно лечење алкохоличара;
* Забрана вршења позива, делатности и дужности.

11. изјава у којој се странка опредељује да ли ће сама прибавити податке о чињеницама о којима се води службена евиденција или ће то орган учинити уместо ње.

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 01. марта 2017. године у основним судовима, односно општинским управама.

***Адреса на коју се подносе пријаве на јавни конкурс:*** Пријаве на јавни конкурс са неопходном документацијом и доказима о испуњености услова подносе се Комисији за спровођење конкурса за именовање директора Јавног предузећа „Путеви Ражањ“, у затвореној коверти на адресу:

***Комисији за спровођење конкурса за именовање директора јавног предузећа „Путеви Ражањ“, Трг Светог Саве број 33, 37215 Ражањ, са назнаком „Пријава за јавни конкурс-НЕ ОТВАРАЈ“.***

Неблаговремене, неразумљиве и пријаве уз које нису приложени сви потребни докази, Комисија за спровођење конкурса за именовање директора јавног предузећа „Комуналац“ Ражањ, одбациће закључком против кога није допуштена посебна жалба.

***Подаци о лицу задуженом за давање обавештења о јавном конкурсу:*** Лице задужено за давање обавештења о јавном конкурсу је Весна Живковић, телефон 037/841-228 и 037/841-174 локал 19.

Овај оглас објавити у „Службеном гласнику Републике Србије“, у „Службеном листу општине Ражањ“, најмање једним дневним новинама које се дистрибуирају на целој територији Републике Србије и на интернет страници општине Ражањ.

 Број: 110-157/17-11

 Датум: 23.11.2017. године

**СКУПШТИНА ОПШТИНЕ РАЖАЊ**

 ***ПРЕДСЕДНИК***

***Миодраг Рајковић, с.р.***